CELEX: 62014TN0058
Language: sl
Date: 2014-01-27 00:00:00
Title: Zadeva T-58/14: Tožba, vložena 27. januarja 2014 – Stührk Delikatessen Import proti Komisiji

28.4.2014   
            
            
               SL
            
            
               Uradni list Evropske unije
            
            
               C 129/25
            
         Tožba, vložena 27. januarja 2014 – Stührk Delikatessen Import proti Komisiji
   (Zadeva T-58/14)
   2014/C 129/32
   Jezik postopka: nemščina
   
      Stranki
   
   
      Tožeča stranka: Stührk Delikatessen Import GmbH & Co. KG (Marne, Nemčija) (zastopnik: J. Sparr, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Komisije v zadevi AT. 39633 – Kozice – C(2013)8286 final z dne 27. novembra 2013, ki je bil tožeči stranki izročen 29. novembra 2013, razglasi za ničen v delu, v katerem se nanaša na tožečo stranko;
            
         
               —
            
            
               podredno, globo, ki je bila naložena tožeči stranki, v celoti razveljavi;
            
         
               —
            
            
               najbolj podredno, globo, ki je bila naložena tožeči stranki, zmanjša in določi globo, ki ne presega 188 300 EUR;
            
         
               —
            
            
               toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja:
   
               —
            
            
               Komisija naj bi napačno domnevala, da je bila tožeča stranka udeležena pri globalnem omejevalnem sporazumu na Nizozemskem, v Belgiji, Franciji in Nemčiji, saj je tožeča stranka zgolj upoštevala cenovni okvir, ki sta ga za odjemalca v severni Nemčiji določili podjetji s pomembno tržno močjo, in zato sodelovala zgolj pri prostorsko in vsebinsko ozko omejenem protikonkurenčnem sporazumu.
            
         
               —
            
            
               Tožeča stranka trdi, da ni spodbujala sporazumov preostalih udeležencev o cenah in količinah ter o razdelitvi strank za trge na Nizozemskem, v Belgiji in v Franciji, ki jih je ugotovila Komisija, in da o njih ni bila seznanjena.
            
         
               —
            
            
               Tožeča stranka trdi, da Komisija del pravilno ugotovljenih dejstev ni upoštevava in da je del teh dejstev glede njihovega datuma in vsebine napačno ocenila. Tožeča stranka v zvezi s tem graja tudi neupoštevanje številnih olajševalnih okoliščin v okviru določitve višine globe.
            
         
               —
            
            
               Tožeča stranka dalje meni, da so Smernice Komisije o načinu določanja glob iz leta 2006 in njihova uporaba protizakonite ter da kršijo načelo določnosti in okvir za določanje glob, ki ga je določil zakonodajalec.
            
         
               —
            
            
               Tožeča stranka se podredno sklicuje na to, da je Komisija v spornem postopku bistveno odstopila od metodologije iz Smernic o načinu določanja glob. S tem naj ne bi upoštevala zaveze, ki zanjo izhaja iz sprejetja Smernic o načinu določanja glob, in naj bi zato prekoračila polje proste presoje, ki ji je priznano. Komisija naj bi poleg tega v zadevnem postopku samovoljno določila globe za udeležence ter glavnim udeležencem in pobudnikom globalnega omejevalnega sporazuma v nasprotju s svojimi lastnimi ugotovitvami glede posamezne teže kršitev priznala znatnejša zmanjšanja kot tožeči stranki.